6. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Κ6-50 της 26’ Ιαν./4 Φεβρ. 1983 (ΦΕΚ Β΄ 49) Κανονισμός Λειτουργίας της Επιτροπής Ανταγωνισμού Έχοντας υπόψη: 1.Τις διατάξεις: α)Του Νόμ. 400/76 «περί Υπουργικού Συμβουλίου και Υπουργείων». β)Του Νόμ. 703/77 «περί ελέγχου μονοπωλίων και ολιγοπωλίων κλπ.». γ)Του 1232/82 «για την επαναφορά σε ισχύ του Ν.Δ. 4352/64 κλπ.». 2.Τη Β3-395/26.4.82 κοινή απόφαση των Υπουργών Προεδρίας της Κυβερνήσεως και Εμπορίου για την αναμόρφωση συλλογικών οργάνων Υπουργείου Εμπορίου κλπ., και 3.Την απόφασή μας Κ6-1/4.1.1983 για τη συγκρότηση της Επιτροπής Ανταγωνισμού, αποφασίζουμε: Οι εργασίες της Επιτροπής Ανταγωνισμού να διέπονται από τις διατάξεις του παρόντος Κανονισμού: Άρθρ.1.-Η Επιτροπή Ανταγωνισμού γνωμοδοτεί για θέματα που παραπέμπονται σ’ αυτήν σύμφωνα με το Νόμ. 703/1977 όπως αυτός τροποποιήθηκε με το Νόμ. 1232/1982 και την υπ’ αριθ. Β3/395 κοινή απόφαση των Υπουργών Προεδρίας Κυβερνήσεως και Εμπορίου (ΦΕΚ Β. 217/26.4.1982 τ.Β΄). (Αντί για τη σελ. 210, 219) Σελ. 210, 219 (α) Τεύχος ΣΤ91-Σελ.13 Προστασία ελεύθερου ανταγωνισμού 11.Δ.ε.5-6 Άρθρ.2.-1.Η Επιτροπή Ανταγωνισμού συνέρχεται σε τακτική συνεδρίαση μια φορά την εβδομάδα και σε έκτακτη όταν κριθεί σκόπιμο από τον Πρόεδρό της. Στις συνεδριάσεις της Επιτροπής Ανταγωνισμού καλούνται όλα τα τακτικά μέλη της. Η πρόσκληση κοινοποιείται και στα αναπληρωματικά μέλη. Για την πρόσκληση, που υπογράφεται από τον Πρόεδρο και αναγράφονται σ’ αυτή υποχρεωτικά τα θέματα της ημερήσιας διάταξης καθώς και ο τόπος και ο χρόνος της συνεδρίασης, μεριμνά ο Γραμματέας. 2.Η Επιτροπή Ανταγωνισμού συνεδριάζει νόμιμα αν μετέχουν στη συνεδρίαση ο Πρόεδρος, ο Γεν. Εισηγητής, τρία τουλάχιστον τακτικά μέλη στα οποία περιλαμβάνεται ο ειδικός Εισηγητής της υπόθεσης αν έχει έτσι ορισθεί, και ο Γραμματέας. 3.Συνεχείς απουσίες μέλους της Επιτροπής Ανταγωνισμού για χρονικό διάστημα τουλάχιστον τριάντα ημερών, χωρίς να έχουν γνωστοποιηθεί προηγούμενα στον Πρόεδρο, αποτελούν λόγο αντικαταστάσεώς του για την οποία μεριμνά ο Πρόεδρος με έγγραφό του στον Υπουργό Εμπορίου. 4.Τον Πρόεδρο μπορεί να αναπληρώνει σε κάθε περίπτωση ο αναπληρωτής Πρόεδρος. Άρθρ.3.-1.Ο Πρόεδρος, αφού λάβει γνώση των φακέλλων των υποθέσεων που εκκρεμούν στην Υπηρεσία Προστασίας Ανταγωνισμού, ορίζει την ημερομηνία που θα συζητηθεί κάθε υπόθεση, καθώς και ένα εισηγητή της υπόθεσης αυτής. Περισσότερες από μιά υποθέσεις μπορούν να δοθούν στον ίδιο Εισηγητή. 2.Η ημερομηνία συζήτησης κάθε υπόθεσης, καθώς και το όνομα του εισηγητή, καταχωρούνται στο πινάκιο των συζητουμένων υποθέσεων που τηρείται με ευθύνη του Γραμματέα. 3.Ο Γραμματέας, μετά τον ορισμό της ημερομηνίας συζήτησης κάθε υπόθεσης, γνωστοποιεί στα άμεσα ενδιαφερόμενα μέρη την ημερομηνία αυτή καθώς και το όνομα του εισηγητή. Η γνωστοποίηση είναι έγγραφη και επιδίδεται το αργότερο 30 ημέρες πριν από τη συζήτηση της υπόθεσης. 4.Σαν άμεσα ενδιαφερόμενα μέρη, με την έννοια της προηγούμενης παραγράφου, θεωρούνται τα φυσικά ή νομικά πρόσωπα που έχουν υποβάλει καταγγελία κατά τρίτων για παράβαση μιάς από τις διατάξεις του Νόμ. 703/1977 τα φυσικά ή νομικά πρόσωπα κατά των οποίων έχει υποβληθεί τέτοια καταγγελία, και, τέλος τα φυσικά ή νομικά πρόσωπα που έχουν υποβάλει αίτηση εξαίρεσης σύμφωνα με τις διατάξεις των άρθρ. 2 (παρ. 3), 5 και 6 του Νόμ. 703/1977. Σελ. 210, 220 (α) Τεύχος ΣΤ91-Σελ.14 Άρθρ.4.-Τα άμεσα ενδιαφερόμενα μέρη δικαιούνται να συμβουλεύονται τον φάκελο της υπόθεσής τους, να καταθέτουν, οι ίδιοι ή οι πληρεξούσιοι δικηγόροι τους, έγγραφα υπομνήματα και, τέλος, να καταθέτουν κάθε νέο στοιχείο που κατά την κρίση τους είναι αναγκαίο για την υποστήριξη των απόψεών τους. Η κατάθεση των εγγράφων υπομνημάτων και των νέων στοιχείων πρέπει να γίνεται το αργότερο 8 ημέρες πριν από τη συζήτηση της υπόθεσης. Άρθρ.5.-1.Ο Γραμματέας, αμέσως μετά την εκπνοή της προθεσμίας που ορίζεται στο τελευταίο εδάφιο του προηγούμενου άρθρου, παραδίδει στους εισηγητές τους φακέλους των υποθέσεων. Οι φάκελλοι αυτοί περιέχουν, απαραίτητα, όλα τα στοιχεία που αφορούν την υπόθεση, καθώς και τα έγγραφα υπομνήματα των άμεσα ενδιαφερόμενων μερών. 2.Οι εισηγήσεις των εισηγητών μπορούν, κατά την κρίση του Προέδρου, να είναι έγγραφες ή προφορικές. Αν πρόκειται να είναι έγγραφες παραδίδονται μέσω του Γραμματέα, στον Πρόεδρο και τα λοιπά μέλη της Επιτροπής Ανταγωνισμού, το αργότερο τρεις ημέρες πριν από τη συζήτηση της υπόθεσης. Ο Πρόεδρος, μέσω του Γραμματέα, γνωστοποιεί στους εισηγητές την κρίση του για τον έγγραφο ή προφορικό τύπο της εισήγησης. Η κρίση αυτή του Προέδρου, γνωστοποιείται στους εισηγητές ταυτόχρονα με την γνωστοποίηση του διορισμού τους σαν εισηγητών. 11.Δ.ε.6 Προστασία ελεύθερου ανταγωνισμού Άρθρ.6.-1.Η συζήτηση των υποθέσεων αρχίζει με την εκφώνηση κάθε υπόθεσης κατά την σειρά της εγγραφής της στο πινάκιο. Κατά την εκφώνηση, τα ενδιαφερόμενα μέρη δηλώνουν την αυτοπρόσωπη ή με πληρεξούσιο δικηγόρο παράστασή τους. 2.Μετά την εκφώνηση όλων των υποθέσεων, αρχίζει η προφορική συζήτηση κάθε υπόθεσης. Πρώτος λαβαίνει το λόγο ο εισηγητής, που αναπτύσσει προφορικά την εισήγησή του. Μετά τον εισηγητή, ο Πρόεδρος και τα λοιπά μέλη της Επιτροπής, υποβάλλουν ερωτήσεις σε μάρτυρες ή ζητούν διευκρινίσεις από τα ενδιαφερόμενα μέρη. Οι απόψεις των μερών σε βάρος των οποίων εκκρεμεί καταγγελία για παράβαση των διατάξεων του Νόμ. 703/1977, ακούονται τελευταίες. Άρθρ.7.-1.Ο Γραμματέας τηρεί πρακτικά των προφορικών συζητήσεων της Επιτροπής. Στα πρακτικά αυτά, περιέχονται συνοπτικά όλοι οι ισχυρισμοί που αναπτύχθηκαν κατά τη συζήτηση κάθε υπόθεσης, καθώς και οι καταθέσεις των μαρτύρων που έχουν εξετασθεί. 2.Μετά το πέρας της προφορικής συζήτησης κάθε υπόθεσης, ο εισηγητής παραδίδει τον φάκελλο στον Πρόεδρο. Σε εύλογο χρονικό διάστημα, μετά την συζήτηση κάθε υπόθεσης, ο Πρόεδρος, μέσω του Γραμματέα, καλεί όλα τα μέλη, που έλαβαν μέρος στην συνεδρίαση, σε διάσκεψη για την έκδοση της απόφασης που αφορά τις γνωμοδοτήσεις της Επιτροπής, προς τον  Υπουργό Εμπορίου, για κάθε υπόθεση που συζητήθηκε. Κατά τις διασκέψεις οι αποφάσεις παίρνονται με πλειοψηφία. Σε περίπτωση ισοψηφίας, υπερισχύει η άποψη την οποία υποστηρίζει ο Πρόεδρος. Ο Γεν. Εισηγητής, δεν έχει δικαίωμα ψήφου. 3.Ο Γραμματέας, τηρεί συνοπτικά πρακτικά των διασκέψεων, τα οποία μονογράφονται από τον Πρόεδρο, τα μέλη και τον εισηγητή κάθε υπόθεσης, μετά το πέρας των διασκέψεων. Άρθρ.8.-1.Η γνωμοδότηση της Επιτροπής Ανταγωνισμού, που περιλαμβάνει και την τυχόν μειοψηφούσα γνώμη, συντάσσεται από τον Γραμματέα, σύμφωνα με τις οδηγίες του Προέδρου και υπογράφεται από τον Πρόεδρο. 2.Μετά την υπογραφή της από τον Πρόεδρο, η γνωμοδότηση διαβιβάζεται, με πρωτοβουλία του Γραμματέα, στην Υπηρεσία Προστασίας Ανταγωνισμού, η τελευταία δε την υποβάλλει στον Υπουργό Εμπορίου. Άρθρ.9.-1.Οι επιδόσεις των εγγράφων, ή οι κλητεύσεις, που κατά τον Νόμ. 703/1977 και τον παρόντα Κανονισμό, είναι αναγκαίες, γίνονται με ευθύνη του Γραμματέα, από υπαλλήλους της Υπηρεσίας Προστασίας Ανταγωνισμού. 2.Μετά την επίδοση κάθε εγγράφου υπογράφεται από τον παραλαβόντα απλή απόδειξη παραλαβής του εγγράφου που επιδόθηκε. Σε περίπτωση άρνησης παραλαβής των προς επίδοση εγγράφων, αυτά επιδίδονται, κατά τον ίδιο τρόπο, στο Αστυνομικό Τμήμα της περιοχής που κατοικεί το φυσικό πρόσωπο ή της περιοχής των Κεντρικών γραφείων νομικού προσώπου που αρνείται να παραλάβει τα προς επίδοση έγγραφα. 